OpenLLM-France/wikimedia huggingface dataset:
# Trobada Mundial de les Famílies

L'Trobada Mundial de les Famílies és una convocatòria de l'Església Catòlica que se celebra cada tres anys des del 1994.
Joan Pau II va fundar aquestes trobades el 1992 argumentant que El futur de la Humanitat es forja en la família. Està organitzada pel Dicasteri pels laics, la família i la vida, que "promou la cura pastoral de les famílies, protegeix els seus drets i dignitat en l'Església i en la societat civil, perquè puguin ser capaços de complir les seves funcions". La del 2015 es va celebrar a Filadèlfia i la del 22 al 26 d'agost de 2018 serà a Dublín.

## Edicions

| Edició | Tema | Lloc i data | Materials |
| I Trobada Mundial de les Famílies | | Roma, Itàlia, 8-9 d'octubre de 1994 | Discurs i Homilia de Joan Pau II |
| II Trobada Mundial de les Famílies | "La família: do i compromís, esperança per a la humanitat" | Rio de Janeiro, Brasil, 4 -5 d'octubre de 1997 | Discurs i Homilia de Joan Pau II |
| III Trobada Mundial de les Famílies: Jubileu de les famílies | "Els fills, primavera de la família i de la societat" | Roma, Itàlia, 11-15 d'octubre del 2000 | Discurs i Homilia de Joan Pau II |
| IV Trobada Mundial de les Famílies | "La família cristiana: una nova bona per al Tercer Mil·lenni" | Manila, Filipines, 25-26 de gener de 2003 | Discurs de Joan Pau II |
| V Trobada Mundial de les Famílies | "La transmissió de la fe en les famílies" | València, País Valencià, 1-9 de juliol de 2006 | Discurs i Homilia de Benet XVI |
| VI Trobada Mundial de les Famílies | "La família, formadora en els valors humans i cristians" | Mèxic DF, Mèxic, 16-18 de gener de 2009 | Discurs de Benet XVI i Homilia del Card. Tarcisio Bertone |
| VII Trobada Mundial de les Famílies | "La família, el treball i la festa" | Milà, Itàlia, any 2012 | |
| VIII Trobada Mundial de les Famílies | | Filadèlfia, Estats Units, any 2015 | |
| IX Trobada Mundial de les Famílies | | Dublín, Irlanda, any 2018 | |

## Referències

* 1 2 3 O'Halloran, Marie «Pope Francis may visit Ireland for world meeting in Dublin». Irish Times [Consulta: 28 setembre 2015].
* 1 2 «Speculation Pope Francis may visit Ireland in 2018». RTÉ News, 27-09-2015. Arxivat de l'original el 28 setembre 2015. [Consulta: 28 setembre 2015].
* 1 2 «Contest Winners Announcement». World Meeting of Families. Arxivat de l'original el 29 de setembre 2015. [Consulta: 28 setembre 2015].
* ↑ «Viaggio Apostolico del Santo Padre a Cuba, negli Stati Uniti d'America e Visita alla Sede dell'Organizzazione delle Nazioni Unite (19–28 settembre 2015) | Francesco» (en italià). [Consulta: 28 setembre 2015].
* ↑ Associated Press. «A guide to seeing the pope in Philadelphia on the last weekend in September». Fox News, 16-09-2015. [Consulta: 28 setembre 2015].
* ↑ «Apostolic Constitution Pastor Bonus». Santa Seu. [Consulta: 29 setembre 2015].
* ↑ «About the Event». World Meeting Of Families, 2015. Arxivat de l'original el 5 de setembre 2015. [Consulta: 28 setembre 2015].

## Enllaços externs

* Pontifici Consell per a la Família.
# Pxékhskaia

Pxékhskaia - Пшехская (rus) és una stanitsa del krai de Krasnodar, a Rússia. És a la riba del riu Pxekha, afluent del Bélaia, a 9 km al sud-oest de Belorétxensk i a 73 km al sud-est de Krasnodar. Pertanyen a aquesta stanitsa la stanitsa de Kubanski, els khútors de Ternovi, Fadéievski i Lesnoi i els possiolki de Dunaiski i Korénnaia Balka.
# Candesartan

El candesartan és un fàrmac antihipertensiu que pertany a la família dels antagonistes del receptor de l'angiotensina II.

## Química i farmacologia

Candesartan es comercialitza amb el nom candesartan cilexetil. El candesartan cilexetil es metabolitza completament per esterases a la paret intestinal durant l'absorció del fàrmac.
Es troba entre els 50 fàrmacs més prescrits a l'estat espanyol en atenció primària de salut, segons la DDD (dosi diària definida).
L'ús d'un profàrmac del fàrmac augmenta la seva biodisponibilitat. Malgrat això, la biodisponibilitat absoluta és relativament baixa, estimada entre el 15% (per a comprimits) i 40% (per a la solució). La seva concentració inhibidora mitjana és de 15 mg/kg.

## Indicacions

* Tractament de la hipertensió arterial.
* Tractament de la insuficiència cardíaca amb disfunció sistòlica ventricular esquerra (fracció d'ejecció ventricular esquerra $\leq$ 40%) en combinació amb inhibidors de l'enzim de l'angiotensina (IECA) o en cas d'intolerància als inhibidors de l'IECA.

## Referències

* ↑ Gleiter, Christoph H.; Mörike, Klaus E. «Clinical Pharmacokinetics of Candesartan» (en anglès). Clinical Pharmacokinetics. Springer International Publishing, 41, 1, 2002, pàg. 7-17. DOI: 10.2165/00003088-200241010-00002. ISSN: 0312-5963 [Consulta: 19 juliol 2013].
* ↑ «IECA i ARA-II en pacients amb insuficiència cardíaca». [Consulta: 17 gener 2024].
# Julián Ariza Rico

Julián Ariza Rico (Madrid, 15 d'agost de 1934) és un sindicalista i polític espanyol, exdirigent de Comissions Obreres (CCOO).
Va estudiar Mestratge Industrial, en l'especialitat de delineant, començant a treballar a la fàbrica Perkins, on va conèixer Marcelino Camacho. Al costat d'ell seria un dels fundadors de CCOO, impulsades principalment pel Partit Comunista d'Espanya (PCE), del que va ser militant des de 1963, i fou empresonat per aquest motiu.
Dirigent comunista proper a Santiago Carrillo, va ser expulsat del PCE el 1985 al costat del sector liderat per Carrillo, formant el Partit dels Treballadors d'Espanya-Unitat Comunista, del que va ser dirigent fins que el 1991 la formació eurocomunista es va integrar en el PSOE. Dins de la direcció de CCOO va liderar la minoria carrillista durant aquesta època.
Va ser així mateix conseller i vicepresident del Consell Econòmic i Social d'Espanya, adjunt a la secretaria general de CCOO durant el mandat de José María Fidalgo i president de la Fundació 1r de Maig de CCOO. Va rebre de França la medalla de Cavaller de la Legió d'Honor.

## Referències

* ↑ Muñoz Soro, Javier. Cuadernos para el diálogo, 1963-1976: una historia cultural del segundo franquismo (en castellà). Marcial Pons Historia, 2006, p. 89. ISBN 8496467147.
* ↑ «B.O.E. RD 915/2001 - Nombramiento miembros Consejo Económico y Social» ( PDF). Boletín Oficial del Estado, 28-07-2001.
* ↑ «Julián Ariza recibe la medalla de Caballero de la Legión de Honor» (en espanyol). Arxivat de l'original el 2010-12-13. [Consulta: 23 juliol 2013].

## Enllaços externs

* Espai dedicat a Julián Ariza en ABC
# Ral·li de Rússia

El Ral·li de Rússia, oficialment Rally Russia, era una prova de ral·li sobre terra que es va celebrar entre 2007 i 2009 entorn de la ciutat russa de Víborg, la qual formava part del calendari de curses del Intercontinental Rally Challenge.
Curiosament, tots els seus vencedors van ser pilots finlandesos.

## Palmarès

| Any | Pilot | Copilot | Vehicle |
| 2007 | Anton Alén | Timo Alanne | Fiat Abarth Grande Punto S2000 |
| 2008 | Juho Hänninen | Mikko Markkula | Peugeot 207 S2000 |
| 2009 | Juho Hänninen | Mikko Markkula | Škoda Fabia S2000 |

## Referències

* ↑ Fernischumi, Iván Fernández-. «Hanninen demuestra manos y gana el Rally de Rusia» (en castellà), 15-07-2008. [Consulta: 1r juliol 2022].
* ↑ Fernischumi, Iván Fernández-. «Juho Hanninen domina el Rally de Rusia» (en castellà), 10-07-2009. [Consulta: 1r juliol 2022].
# Poldervaartita

La poldervaartita és un mineral de la classe dels silicats. Rep el seu nom en honor d'Arie Poldervaart (1918-1964), petròleg de la Universitat de Colúmbia, a Nova York.

## Característiques

La poldervaartita és un silicat de fórmula química CaCa[SiO₃(OH)](OH). Va ser aprovada com a espècie vàlida per l'Associació Mineralògica Internacional l'any 1992. Cristal·litza en el sistema ortoròmbic. La seva duresa a l'escala de Mohs és 5. És l'anàleg de l'olmiïta amb calci dominant.
Segons la classificació de Nickel-Strunz, la poldervaartita pertany a «9.AF - Nesosilicats amb anions addicionals; cations en [4], [5] i/o només coordinació [6]» juntament amb els següents minerals: sil·limanita, andalucita, kanonaïta, cianita, mullita, krieselita, boromullita, yoderita, magnesiostaurolita, estaurolita, zincostaurolita, topazi, norbergita, al·leghanyita, condrodita, reinhardbraunsita, kumtyubeïta, hidroxilcondrodita, humita, manganhumita, clinohumita, sonolita, hidroxilclinohumita, leucofenicita, ribbeïta, jerrygibbsita, franciscanita, örebroïta, welinita, el·lenbergerita, sismondita, magnesiocloritoide, ottrelita i olmiïta.

## Formació i jaciments

Va ser descoberta a la mina Wessels, a la localitat de Hotazel, al camp de manganès del Kalahari de la regió del Cap Septentrional, a Sud-àfrica. Només ha estat descrita en un altre indret en tot el planeta: a la mina N'Chwaning I, a Kuruman, a la mateixa regió que la seva localitat tipus.

## Referències

* ↑ «Poldervaartite» (en anglès). Mindat. [Consulta: 13 octubre 2017].
# Pxikuikhabl

Pxikuikhabl - Пшикуйхабль (rus) - és un aül de la República d'Adiguèsia, a Rússia. Es troba a la vora de l'embassament de Krasnodar, a 6 km al nord de Ponejukai i a 70 km al nord-oest de Maikop, la capital de la república.
Pertany al municipi de Ponejukai.
# Quines bestioles!

Quines bestioles! (títol original en francès, Drôles de petites bêtes) és una pel·lícula d'aventures animada per ordinador del 2017 escrita i dirigida per Antoon Krings i Arnaud Delalande i escrita per Christel Gonnard, basada en la sèrie de llibres infantils Bestioles curioses de Kring. Es tracta d'una coproducció internacional entre França i Luxemburg i va ser produïda per Onyx Films i Bidibul Productions. Es va estrenar a França el 13 de desembre de 2017. S'ha doblat i subtitulat al català.

## Referències

* ↑ Delpierre, Margot «"Drôles de petites bêtes" : les célèbres livres pour enfants du nordiste Antoon Krings deviennent un film d'animation» (en french). France Bleu, 18 December 2017.
* ↑ «Drôles de petites bêtes Arnaud Bouron, Antoon Krings» (en french). , 12 December 2017 [Consulta: 29 agost 2022].
* ↑ «Review: Animated import ‘Tall Tales’ may cause even the little ones to nod off». , 10-01-2019 [Consulta: 29 agost 2022].
* ↑ «Tall Tales from the Magical Garden of Antoon Krings». UniFrance. Centre national du cinéma et de l'image animée. [Consulta: 29 agost 2022].
* ↑ «Quines bestioles!». Goita què fan, ara!. [Consulta: 27 abril 2023].
# Quint Cornifici el Jove

Quint Cornifici el jove (en llatí: Quintus Cornificius) va ser un cavaller i magistrat romà. Era fill de Quint Cornifici, i formava part de la gens Cornifícia, d'origen plebeu.
L'any 50 aC es va prometre amb la filla d'Aurèlia Orestil·la, la viuda de Catilina. Durant la segona guerra civil, l'any 48 aC era qüestor a les ordres de Juli Cèsar, i aquest el va enviar a Il·líria amb títol de propretor. Per la seva prudència i habilitat militar, Quint Cornifici va reduir la província a l'obediència.
A l'any següent va tornar a Roma i va ser premiat per Cèsar amb el càrrec d'àugur que va exercir l'any 46 aC. Va ser amic de Ciceró, que el menciona en diverses cartes seves.
No va estar-se gaire temps a Roma, i l'any 45 aC era a Síria per vigilar els moviments del governador Cecili Bas i al començament de l'any següent va ser nomenat ell governador de Síria (44 aC) però va exercir molt poc el càrrec per la mort de Cèsar. Va governar llavors la província d'Àfrica (vella) per compte del senat actuant en contra de Luci Calvisi Sabí i va continuar lleial al mateix partit al formar-se el triumvirat el 43 aC.
Va enviar tropes a Sext Pompeu i va donar protecció a aquells que havien estat proscrits pels triumvirs. Va refusar rendir la província a Tit Sexti, que governava la província veïna de l'Àfrica Nova per compte dels triumvirs. Encara que inicialment Cornifici va derrotar a Sexti, finalment aquest va guanyar la guerra i Cornifici va morir en batalla.
Cornifici era un home entès en literatura. Ciceró informa de les seves opinions quan li va enviar, l'any 45 aC, una còpia del seu Orator, però sembla que no va fer gaire cas d'algunes crítiques que Cornifici li va fer. Se li atribueix l'obra Rhetorica ad Herennium però també podria correspondre a Luci Cornifici.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 857.
# Quint Marci Rex (pretor)

Quint Marci Rex (en llatí: Quintus Marcius Rex) va ser un magistrat romà. Era el pare de Quint Marci Rex, cònsol l'any 118 aC. Formava part de la gens Màrcia
Nomenat pretor l'any 145 aC, el senat el va comissionar per construir un aqüeducte i per poder acabar la feina li van prorrogar un any més el seu imperium, fins al 144 aC. Aquest aqüeducte és conegut amb el nom d'Aqua Marcia i era un dels més importants de Roma.

## Referències

* ↑ Smith, William (ed.). «Rex, Marcius». A Dictionary of Greek and Roman biography and mythology. [Consulta: 13 novembre 2023].
# Ral·li d'Alsàcia

El Ral·li d'Alsàcia, també conegut com el Ral·li de França - Alsàcia, va ser un ral·li del Campionat Mundial de Ral·lis que es va disputar entre 2010 i 2014, el qual va substituir al Tour de Còrsega com a prova francesa del Campionat Mundial, celebrant-se, a més a més, a la regió del aleshores gran dominador del Mundial Sébastien Loeb i aprofitant el precedent del Ral·li d'Alsàcia - Vosges.
La seva base logística estava entorn de la ciutat d'Estrasburg i solament es va disputar durant cinc edicions. Degut a la manca de suport econòmic, el Ral·li d'Alsàcia va deixar de disputar-se, tornant a ser a continuació la prova francesa del Mundial novament el Tour de Còrsega.

## Palmarès

| Any | Pilot | Copilot | Vehicle |
| 2010 | Sébastien Loeb | Daniel Elena | Citroën C4 WRC |
| 2011 | Sébastien Ogier | Julien Ingrassia | Citroën DS3 WRC |
| 2012 | Sébastien Loeb | Daniel Elena | Citroën DS3 WRC |
| 2013 | Sébastien Ogier | Julien Ingrassia | Volkswagen Polo R WRC |
| 2014 | Jari-Matti Latvala | Miikka Antila | Volkswagen Polo R WRC |

## Referències

* ↑ Fernischumi, Iván Fernández-. «El rally de Francia de 2010 se disputará en Alsacia» (en castellà), 28-10-2009. [Consulta: 22 abril 2022].
* ↑ «El Rally de Francia del WRC no se disputará en Alsacia» (en castellà). [Consulta: 22 abril 2022].
* ↑ Fernischumi, Iván Fernández-. «Rally de Alsacia 2010. Sébastien Loeb gana y ya es heptacampeón» (en castellà), 03-10-2010. [Consulta: 22 abril 2022].
* ↑ Fernischumi, Iván Fernández-. «Rally de Alsacia 2011: no pudo ser. Victoria para Sébastien Ogier» (en castellà), 02-10-2011. [Consulta: 22 abril 2022].
* ↑ Entrambasaguas, Eloy. «Rallye de Alsacia 2012: Sébastien Loeb ya es nueve veces Campeón del Mundo» (en castellà), 07-10-2012. [Consulta: 22 abril 2022].
* ↑ «Sebastien Ogier gana el Rallye de Francia» (en castellà). [Consulta: 22 abril 2022].
* ↑ Fernischumi, Iván Fernández-. «Rallye de Alsacia 2014: Jari-Matti Latvala gana y aprieta el Mundial» (en castellà), 05-10-2014. [Consulta: 22 abril 2022].
# Rampura (Mahi Kantha)

Rampura fou un estat tributari protegit de l'agència de Mahi Kantha a la presidència de Bombai. Estava format per un sol poble, amb 353 habitants el 1901. Els seus ingressos s'estimaven en 1.901 rupies el 1900, pagant un tribut de 49 rúpies al Gaikwar de Baroda i de 50 al sobirà de Patan (Gujarat).

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Lluís Felip d'Orleans

Lluís Felip d'Orleans és el nom dels següents personatges:
* Lluís Felip d'Orleans (IV duc d'Orleans) (i I de Valois) (1725 - 1785).
* Lluís Felip d'Orleans (V duc d'Orleans) (i II de Valois (1747 - 1793).
* Lluís Felip I de França (1773 - 1850).
# Trobada d'Acordionistes del Pirineu

La Trobada d'Acordionistes del Pirineu és un festival de música tradicional celebrat anualment des de l'any 1976 a Arsèguel (Alt Urgell). És el festival de música tradicional més antic de Catalunya i és considerat com el festival d'acordió diatònic més important d'Europa i el festival de música tradicional més antic de Catalunya.
A la 36a edició realitzada l'any 2011 algunes actuacions també van passar a realitzar-se a la Seu d'Urgell, per raons econòmiques segons explicà el president de l'Associació d'Arsèguel i els Acordionistes del Pirineu, Artur Blasco. En aquesta edició hi ha hagut presents tretze formacions catalanes i dotze d'internacionals (Quebec, Portugal, França, Moldàvia o Colòmbia, per exemple).

## Referències

* ↑ «Trobada d'Acordionistes del Pirineu». Firesifestes.com. [Consulta: 26 juliol 2010].
* ↑ «36a Trobada d'Acordionistes del Pirineu». Descobrir.cat. [Consulta: 3 agost 2011].
* ↑ «La Trobada d'Acordionistes del Pirineu: quan Arsèguel es converteix en la capital de l'acordió diatònic». Vilaweb, 25-07-2019 [Consulta: 27 juliol 2019].
* ↑ «La Seu d'Urgell 'salva' la Trobada d'Acordionistes del Pirineu». Segre, 22-07-2011. [Consulta: 3 agost 2011].

## Vegeu també

* Festival de Música Antiga dels Pirineus
# Nouriel Roubini

Nouriel Roubini (Istanbul, 29 de març de 1959) és un destacat economista contemporani. És professor d'economia a la Universitat de Nova York i president de la consultora RGE Monitor.
Roubini va guanyar notorietat per predir ja el 2006 la recessió internacional desencadenada per la Crisi hipotecària de 2007, per la qual cosa es va guanyar l'apel·latiu de «Dr. Doom» (Doctor Malastrugança). Inicialment considerades pessimistes, les seves prediccions van demostrar ser precises conforme es desenvolupava la Crisi financera global del 2007-2012.

## Formació

Nouriel Roubini va néixer a Istanbul, Turquia, el 29 de març de 1959. Quan tenia dos anys, la seva família, de procedència jueu-iraniana, es va establir a l'Iran. Posteriorment va viure a Israel i Itàlia, on va realitzar els seus estudis universitaris. Va obtenir el doctorat en economia internacional a la Universitat Harvard. En l'actualitat és ciutadà dels Estats Units d'Amèrica.

## Trajectòria

Nouriel Roubini ha exercit diverses funcions al Departament del Tresor dels Estats Units, va ser docent a la Universitat Yale i actualment és professor d'economia a l'Escola de Negocis Stern, de la Universitat de Nova York. També és president de RGE Monitor, una empresa consultora especialitzada en finances.
Roubini és reconegut per les seves prediccions respecte a la crisi financera deslligada a partir de la Crisi de les hipoteques subprime. Especialment per la seva presentació davant el Fons Monetari Internacional el 2006, on va ser rebut amb escepticisme. Però cap a la fi de l'any 2008, era clar que gran part de les seves prediccions s'havien convertit en realitat. De ser un professor poc conegut, va passar a rebre invitacions per brindar conferències davant institucions tan influents com el Congrés dels Estats Units i el Fòrum econòmic mundial de Davos. No totes les seves prediccions s'han acomplertes fins ara. El 2013 va predir una sortida per als pròxims anys de l'estat espanyol de la zona euro.

## Obra destacada

* Roubini, Nouriel; Mihm, Stephen. Com ens es sortirem. Full de ruta del futur de l'economia de la mà de l'expert que va predir la crisi mundial. Barcelona: Destino, 2010, p. 592. ISBN 9788497101400.
* «Quatre trajectòries de col·lisió per a l'economia mundial». Ara, 28-09-2019.

## Referències

* ↑ «L'economista Nouriel Roubini, convençut que s'apropa una nova recessió». Ara, 28-09-2011.
* ↑ Roig, Berta «Els economistes tenen estrella». El Punt Avui, 28-06-2014.
* ↑ Vaswani, Karishma «Virus will lead to 'decade of depression and debt'» (en anglès). BBC News, 22-05-2020.
* ↑ Gomstyn, Alice «The Man Who Saw It Coming: Meet Dr. Doom» (en anglès). A.B.C.News [Consulta: 7 setembre 2020].
* ↑ Forbes Orwig, Sarah. «Nouriel Roubini | Turkish-born American economist and educator» (en anglès). Encyclopædia Britannica, 2015-2020. [Consulta: 7 setembre 2020].
* ↑ Aranda, Quim «De la crítica a la catàstrofe». El Punt Avui, 12-05-2012, pàg. 32.
* ↑ «L'economista Nouriel Roubini diu a Davos que Espanya pot portar l'eurozona al "desastre"». TV3 Notícies, 29-01-2010.
# Candelária Sport Clube

El Candelária Sport Clube és un club d'hoquei patins de la ciutat de Candelária, Madalena, a l'arxipèlag portuguès de les Illes Açores. Es va fundar el 24 de gener de 1990 i actualment disputa el Campionat Nacional de lliga de 2a Divisió (zona sud) de Portugal. Finalista de la Copa de la CERS 2006-2007, on caigué derrotat pel CP Vilanova.

## Referències

* ↑ «El Vilanova Ull Blau guanya la Copa de la CERS golejant el Candelária per 4-2». 324, 18-03-2007. [Consulta: 31 desembre 2014].

## Enllaços externs

* Web oficial del Candelária SC Arxivat 2010-02-09 a Wayback Machine. (portuguès)
# KTechlab

KTechlab és una aplicació per a GNU/Linux, és un entorn per al disseny de circuits elèctrics i microcontroladors. Inclou la simulació de diferents components (lògics, integrats, lineals, no lineals i reactius), simulació i depuració de microcontroladors PIC amb gpsim, i disposa de llenguatges d'alt nivell complementaris: Quadres de Flux i Microbe.

## Quadres de Flux

KTechlab permet dissenyar quadres de flux per a microcontroladors PIC i transformar-los en codi Microbe, assemblador o hexadecimal.

## Microbe

Microbe compila programes en un llenguatge dissenyat per KTechlab dissenyat per quadres de flux per a microcontroladors PIC.

## Assemblador

KTechlab s'integra amb gputils per acoblar i provar programes.

## Referències

* ↑ «ktechlab» (en anglès). https://github.com.+[Consulta: 18 desembre 2017].
* ↑ «Announcing KTechLab 0.40.0» (en anglès). https://zoltanp.github.io.+[Consulta: 18 desembre 2017].
* ↑ Meler, Lorenzo. «Tecnomeler - KTechLab» (en anglès). http://tecnomeler.org.+[Consulta: 18 desembre 2017].

## Vegeu també

Llista de simuladors gratuïts de circuits electrònics
# Joan d'Antioquia

Joan d'Antioquia és el nom dels següents personatges:
* Joan I d'Antioquia, patriarca d'Antioquia (428-442)
* Joan II d'Antioquia, patriarca d'Antioquia (476-477)
* Joan III d'Antioquia, patriarca d'Antioquia (797-810)
* Joan IV d'Antioquia, patriarca d'Antioquia (995-1000)
* Joan V d'Antioquia, patriarca d'Antioquia (1051-1062)
* Joan VI d'Antioquia, patriarca d'Antioquia (1090-1155)
* Joan VII d'Antioquia, patriarca d'Antioquia (1155-1159)
* Joan d'Antioquia (escriptor), escriptor romà d'Orient
* Joan d'Antioquia o Joan III de Constantinoble, patriarca de Constantinoble natural d'aquesta ciutat on va exercir com advocat
# Macedònia Occidental

Macedònia Occidental (grec: Περιφέρεια Δυτικής Μακεδονίας) és una de les tretze perifèries o regions de Grècia, i ocupa la part occidental de Macedònia, al nord del país. La capital de la regió és la ciutat de Kozani.
# Nharea

Nharea és un municipi de la província de Bié. Té una extensió de 7.560 km² i 113.651 habitants. Comprèn les comunes de Nharea, Calei, Dando, Gamba i Lúbia. Limita al nord i a l'est amb el municipi de Luquembo, al sud amb els municipis de Camacupa, Catabola i Cunhinga, i a l'oest amb el municipi d'Andulo.

## Referències

* ↑ Nharea al web del cens d'Angola
# Convergència

«Convergència» té aquests significats:
* Convergència, propietat d'una successió matemàtica segons la qual s'apropa indefinidament cap a un valor límit; vegeu límit
* Política:
* Catalunya: Convergència Democràtica de Catalunya (1974-2016), partit polític conservador
* Guatemala: Convergència, partit polític d'esquerra
* Xile: Convergència Social, partit polític d'esquerra
* Criteris de convergència, paràmetres econòmics que un estat ha d'assolir per poder entrar a la zona euro
* Biologia:
* Convergència (biologia), fenomen evolutiu
* Meteorologia:
** Convergència (meteorologia)
** Zona de convergència intertropical
* Matemàtiques:
** Convergència (sèries)
** Convergència (successió matemàtica)
* Telemàtica:
** Convergència (encaminament) : estat d'un conjunt de routers que tenen la mateixa informació de topologia sobre la xarxa IP en què operen.
# Candell

«Candell» té aquests significats:
* Candell (Queixàs), llogaret, ara despoblat, de la comuna de Queixàs, al Rosselló
* Candell, llogaret del municipi de Rupià (Baix Empordà)
* Candell (Vilamulaca), llogaret al voltant de l'església de Sant Miquel de Candell, a l'actual terme de Vilamulaca (Rosselló)
* Sant Ponç de Candell, església romànica de l'antic llogaret de Candell, a Queixàs (Rosselló)